《金陵怀古》
唐代·唐尧臣

晋末英雄起，神器沦荒服。胡月蚀中原，白日升旸谷。

金陵实形胜，关山固重复。巨壑隍北壖，长江堑西隩.

凿山拟嵩华，穿地象伊穀.草昧席罗图，荜路戴黄屋。

一时因地险，五世享天禄。礼乐何煌煌，文章纷郁郁。

多士春林秀，作颂清风穆。出入三百年，朝事几翻覆。

搀抢如云勃，鲸鲵旋自曝。倦闻金鼎移，骤睹灵龟卜。

吁嗟王气尽，坐悲天运倏。天道何茫茫，善淫乃相复。

行路偏衣半，遂亡大梁族。日隐汀洲上，登舻fS川陆。

月回吴山树，风闻楚江鹄。因依兰蕙丛，采襭不盈掬。

作者简介：唐尧臣，生卒年、籍贯皆不详。曾任殿中侍御史、兼内供奉，司勋员外郎。玄宗开元中，卒于郑州。事迹散见《太平广记》卷三八九、《唐御史台精舍题名考》卷二、《郎官石柱题名考》卷八。《全唐诗》存诗1首。